पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के भुना पंचायत के जगतपुरा गांव में तीन दिन पूर्व संक्रमित मिले मरीज की सोमवार की सुबह इलाज के दौरान मौत हो गई। जानकारी के अनुसार जगतपुरा निवासी स्वर्गीय दयानंद राम के 42 वर्षीय पुत्र अरुण कुमार राम एक सप्ताह से सर्दी-खांसी व बुखार से पीड़ित थे। तीन दिन पूर्व पीएचसी टेटिया बंबर में हुई एंटीजन जांच उनकी रिपोर्ट पॉजिटिव मिली था।
इसके बाद अरुण होम आइसोलेशन में थे। देर रात जब उनकी स्थिति गंभीर हुई तो पीएचसी से एंबुलेंस बुलाकर अनुमंडल अस्पताल तारापुर ले जाया जा रहा था कि रास्ते में ही उसकी मौत हो गई। मृतक का शव गांव जगतपुरा पहुंचा तो डर के मारे कोई भी ग्रामीण शव के पास नहीं पहुंचे।
ग्रामीणों की सूचना पर पीएचसी प्रभारी ने एंबुलेंस और एक कर्मी को तो भेजा लेकिन चालक और मात्र एक कर्मी से लाश नहीं उठाया जा रहा था। इस स्थिति में मृतक के परिवार के सदस्य और छोटे-छोटे बच्चे और उतरी पहने पुत्र ने जैसे-तैसे लाश को एंबुलेंस तक पहुंचाया। इस दौरान एंबुलेंस चालक और स्वास्थ्यकर्मी के अलावा सभी बच्चे बिना पीपीई किट के ही दिखे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn